CELEX: 52015PC0581
Language: sk
Date: 2015-11-20
Title: Návrh ROZHODNUTIE RADY o pozícii, ktorá sa má zaujať v mene Európskej únie v Rade pre pridruženie zriadenej Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej

EURÓPSKA KOMISIA
            V Bruseli20. 11. 2015
            COM(2015) 581 final
            2015/0266(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie v Rade pre pridruženie zriadenej Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               Dôvody a ciele návrhu
            
            
               Pripojený návrh predstavuje právny nástroj na stanovenie pozície, ktorú má Únia prijať vo svojom mene v rámci orgánu zriadeného na základe Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej (ďalej len „dohoda“).
            
            
               Dohoda bola podpísaná 27. júna 2014 a predbežne sa vykonáva od 1. septembra 2014, až kým ju neratifikujú členské štáty. Rozhodnutím Rady 2014/492/EÚ zo 16. júna 2014
                  1
                sa schválilo podpísanie dohody v mene Európskej únie a Európskeho spoločenstva pre atómovú energiu a ich členských štátov a predbežné vykonávanie niektorých jej ustanovení.
            
            
               Na základe dohody sa zriadila Rada pre pridruženie, ktorej úlohou je vykonávať dohľad a monitorovať uplatňovanie a vykonávanie, ako aj pravidelne preskúmavať fungovanie tejto dohody vzhľadom na jej ciele. Rada pre pridruženie má prijať rozhodnutie o tom, kedy bude úplné vykonanie a presadzovanie tejto dohody zabezpečené na celom území Moldavskej republiky.
            
            
               Súlad s existujúcimi ustanoveniami v danej oblasti politiky
            
            
               Týmto návrhom sa na základe ustanovení uvedenej dohody vykonáva spoločná obchodná politika Únie voči krajine Východného partnerstva. Jeho zámerom je zaistiť, aby sa hospodárske prínosy prehĺbenej a komplexnej zóny voľného obchodu vzťahovali na celé územie Moldavskej republiky.
            
            
               Súlad s ostatnými politikami Únie
            
            
               Tento návrh je v súlade s ostatnými vonkajšími politikami Únie, najmä európskou susedskou politikou a politikou rozvojovej spolupráce vo vzťahu k Moldavskej republike, a dopĺňa ich.
            
            
               2.Právny základ, subsidiarita a proporcionalita
            
            
               Právny základ
            
            
               Právnym základom na stanovenie pozície, ktorú má Únia zaujať v orgánoch zriadených na základe dohody medzi Úniou a Moldavskou republikou, je Zmluva o fungovaní Európskej únie, a najmä jej článok 207 ods. 4 v spojení s článkom 218 ods. 9.
            
            
               Subsidiarita (v prípade iných ako výlučných právomocí)
            
            
               Spoločná obchodná politika je v súlade s článkom 3 ZFEÚ vymedzená ako oblasť, ktorá patrí do výlučnej právomoci Únie. Zásada subsidiarity sa preto neuplatňuje.
            
            
               Proporcionalita
            
            
               Tento návrh je potrebný s cieľom vykonať medzinárodné záväzky Únie stanovené v dohode s Moldavskou republikou.
            
            
               Výber nástrojov
            
            
               Tento návrh je v súlade s článkom 218 ods. 9 ZFEÚ, v ktorom sa stanovuje, že rozhodnutia prijíma Rada. Neexistuje žiadny iný právny nástroj, ktorý by sa mohol použiť na dosiahnutie cieľa vyjadreného v tomto návrhu.
            
         
         
            
               3.VÝSLEDKY HODNOTENÍ EX-POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               Hodnotenia ex-post /kontroly vhodnosti existujúcich právnych predpisov
            
            
               
                  Neuplatňuje sa.
               
            
            
               Konzultácie so zainteresovanými stranami
            
            
               Konzultácie so zainteresovanými stranami sa na tento návrh neuplatňujú.
            
            
               •Získavanie a využívanie expertízy
            
            
               
                  Komisia vzala do úvahy stanoviská externých odborníkov a orgánov, ktoré pomáhajú Únii pri vykonávaní susedskej politiky.
               
            
            
               Posúdenie vplyvu
            
            
               
                  Návrh sa týka vykonávania dohody na celom území Moldavskej republiky, ktoré bolo predmetom posudzovania vplyvu ex-ante v roku 2009 a po ktorom nasledovalo posúdenie vplyvu na udržateľnosť obchodu GR Komisie pre obchod z roku 2012, ktoré sa začlenili do procesu rokovaní o dohode DCFTA.
               
            
            
               Vhodnosť právnych predpisov a ich zjednodušenie
            
            
               
                  Na dohodu medzi Úniou a Moldavskou republikou sa nevzťahujú postupy Programu regulačnej vhodnosti a efektívnosti.
               
            
            
               Základné práva
            
            
               Návrh nemá negatívne dôsledky na ochranu základných práv.
            
            
               4.VPLYV NA ROZPOČET
            
            
               
                  Neuplatňuje sa.
               
            
            
               5.OSTATNÉ PRVKY
            
            
               Plány vykonávania a mechanizmy monitorovania, hodnotenia a predkladania správ
            
            
               
                  Vykonávanie dohody pravidelne preskúmava Rada pre pridruženie medzi EÚ a Moldavskou republikou. Európska komisia sa takisto zaviazala každoročne podávať Európskemu parlamentu správy o vykonávaní hlavy V (Obchod a záležitosti súvisiace s obchodom) dohody.
               
            
            
               Vysvetľujúce dokumenty (v prípade smerníc)
            
            
               
                  Neuplatňuje sa.
               
            
         
         
            
               Podrobné vysvetlenie konkrétnych ustanovení návrhu
            
            
               
                  Cieľom návrhu je prijať pozíciu Únie v súvislosti s uplatňovaním hlavy V (Obchod a záležitosti súvisiace s obchodom) dohody na celom území Moldavskej republiky. V článku 462 ods. 2 dohody sa stanovuje, že uplatňovanie hlavy V dohody alebo celej dohody na celom území Moldavskej republiky sa začne, keď Moldavská republika zabezpečí úplné vykonanie a presadzovanie hlavy V alebo dohody v oblastiach, nad ktorými vláda Moldavskej republiky nevykonáva účinnú kontrolu. Moldavská republika informovala Európsku komisiu, že dokáže zabezpečiť úplné vykonanie a presadzovanie hlavy V dohody od 1. januára 2016. Preto sa navrhuje, aby Rada pre pridruženie prijala rozhodnutie podľa článku 462 ods. 3 dohody.
               
            
            
               2015/0266 (NLE)
            
            
               Návrh
            
            
               ROZHODNUTIE RADY
            
            
               o pozícii, ktorá sa má zaujať v mene Európskej únie v Rade pre pridruženie zriadenej Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 9,
            
            
               so zreteľom na návrh Európskej komisie,
            
            
               keďže:
            
            
               (1)V článku 464 ods. 3 a 4 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej (ďalej len „dohoda“) sa stanovuje predbežné vykonávanie dohody v čiastočnom rozsahu.
            
            
               (2)V článku 3 rozhodnutia Rady 2014/492/EÚ
                  2
                zo 16. júna 2014 sa uvádzajú ustanovenia dohody, ktoré sa majú predbežne vykonávať vrátane ustanovení hlavy V (Obchod a záležitosti súvisiace s obchodom) dohody.
            
            
               (3)V článku 462 dohody sa stanovuje, že uplatňovanie hlavy V dohody v súvislosti s tými oblasťami Moldavskej republiky, nad ktorými vláda Moldavskej republiky nevykonáva účinnú kontrolu, sa začne, keď Moldavská republika zabezpečí úplné vykonanie a presadzovanie hlavy V na celom svojom území.
            
            
               (4)V článku 462 dohody sa ďalej stanovuje, že Rada pre pridruženie prijme rozhodnutie, keď je zabezpečené úplné vykonanie a presadzovanie hlavy V dohody na celom území Moldavskej republiky.
            
            
               (5)Moldavská republika informovala Európsku komisiu, že dokáže zabezpečiť úplné vykonanie a presadzovanie hlavy V dohody na celom svojom území od 1. januára 2016.
            
            
               (6)Je potrebné monitorovať a pravidelne preskúmavať uplatňovanie hlavy V dohody na celom území Moldavskej republiky.
            
            
               (7)Preto je vhodné stanoviť pozíciu Únie v súvislosti s uplatňovaním hlavy V dohody na celom území Moldavskej republiky,
            
            
               PRIJALA TOTO ROZHODNUTIE:
            
            
               Článok 1
            
            
               1.Pozícia, ktorú má Únia zaujať v Rade pre pridruženie zriadenej článkom 434 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej, v súvislosti s úplným vykonaním, presadzovaním a uplatňovaním hlavy V (Obchod a záležitosti súvisiace s obchodom) dohody na celom území Moldavskej republiky, je založená na návrhu rozhodnutia Rady pre pridruženie pripojeného k tomuto rozhodnutiu.
            
         
         
            
               2.Zmeny menšieho rozsahu v návrhu rozhodnutia môžu schváliť zástupcovia Únie v Rade pre pridruženie bez ďalšieho rozhodnutia Rady.
            
            
               Článok 2
            
            
               Do 8 mesiacov od nadobudnutia účinnosti tohto rozhodnutia a následne raz ročne Európska Komisia podá Rade správu o uplatňovaní hlavy V dohody o pridružení na celom území Moldavskej republiky. Ak už Moldavská republika nezabezpečuje úplné vykonanie a presadzovanie hlavy V dohody o pridružení v súvislosti s tými oblasťami Moldavskej republiky, nad ktorými nevykonáva účinnú kontrolu, zástupcovia Únie v Rade pre pridruženie môžu požiadať Radu pre pridruženie, aby zvážila pokračovanie uplatňovania hlavy V dohody v príslušných oblastiach.
            
            
               Článok 3
            
            
               Toto rozhodnutie nadobúda účinnosť dňom jeho prijatia.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  Ú. v. EÚ L 260, 30.8.2014, s. 1.
               
               
                  
                     (2)
                  Rozhodnutie Rady zo 16. júna 2014 o podpise, v mene Európskej únie, a o predbežnom vykonávaní Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej (Ú. v. EÚ L 260, 30.8.2014, s. 1).
               
            
      
    ---documentbreak--- 
      
         
               EURÓPSKA KOMISIA
            V Bruseli20. 11. 2015
            COM(2015) 581 final
            PRÍLOHA
            k
            návrhu rozhodnutia Rady
            o pozícii, ktorá sa má zaujať v mene Európskej únie v Rade pre pridruženie  zriadenej Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej
            
               
         
         
            
               PRÍLOHA
            
            
               Návrh
            
            
               Rozhodnutie Rady pre pridruženie medzi EÚ a MOLDAVSKOU REPUBLIKOU č. 1/2015
            
            
               z ... 2015
            
            
               o uplatňovaní hlavy V Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej na celom území Moldavskej republiky
            
            
               RADA pre pridruženie,
            
            
               so zreteľom na Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej (ďalej len „dohoda“) podpísanú v Bruseli 27. júna 2014, a najmä na jej článok 462,
            
            
               keďže:
            
            
               (1)Od 1. septembra 2014 sa predbežne uplatňujú časti dohody v súlade s jej článkom 464.
            
            
               (2)Moldavská republika informovala Európsku komisiu, že dokáže zabezpečiť úplné vykonanie a presadzovanie hlavy V (Obchod a záležitosti súvisiace s obchodom) dohody na celom svojom území od 1. januára 2016.
            
            
               (3)Je vhodné, aby Rada pre pridruženie pravidelne preskúmavala uplatňovanie hlavy V dohody na celom území Moldavskej republiky.
            
            
               (4)Je vhodné, aby Výbor pre pridruženie v zložení pre otázky obchodu monitoroval uplatňovanie hlavy V dohody na celom území Moldavskej republiky a aby pravidelne podával správy Rade pre pridruženie,
            
            
               PRIJALA TOTO ROZHODNUTIE:
            
            
               Článok 1
            
            
               1.Hlava V (Obchod a obchodné záležitosti) dohody o pridružení sa uplatňuje na celé územie Moldavskej republiky od 1. januára 2016.
            
            
               2.Rada pre pridruženie preskúma uplatňovanie hlavy V dohody na celom území Moldavskej republiky do 10 mesiacov odo dňa prijatia tohto rozhodnutia a následne raz za rok.
            
            
               3.Výbor pre pridruženie v zložení pre otázky obchodu monitoruje uplatňovanie hlavy V, ako je uvedené v odseku 1. Podáva správu Rade pre pridruženie raz za rok a kedykoľvek si to okolnosti vyžiadajú.
            
            
               4.Hlava VII sa uplatňuje, pokiaľ sa uplatňuje v súvislosti s hlavou V.
            
            
               Článok 2
            
         
         
            
               Toto rozhodnutie nadobúda účinnosť dňom jeho prijatia.
            
            
               V … dňa …
            
            
                     
                  
                  
                     
                        Za Radu pre pridruženie
                     
                     
                  
               
                     
                  
                  
                     
                        predseda